#
Uvod

U dosadašnjem izlaganju smo matematički opisali razne probleme. Vidljivo je da su za rješavanje tih problema potrebna snažna matematička sredstva kao što su diferencijalne jednadžbe obične i parcijalne, integrali, algebarske jednadžbe, sustavi linearnih algebarskih jednadžbi itd. Želji da se na pr. rubni problem riješi egzaktno (točno) može biti udovoljeno samo ako su ulazni podaci toliko jednostavni da se potrebni postupci mogu izvesti točno i u relativno kratkom vremenu. Rijetko kada praktični problem ispunjava taj uvjet. Prema tome moramo se zadovoljiti traženjem približnog rješenja zadanog problema. U matematici su razvijeni mnogi postupci približnog računanja. Ti postupci se zovu numerički postupci, a odgovarajuće područje matematike numerička matematika.